ΚΑΝΟΝΙΣΜΟΣ (ΕΟΚ) αριθ. 3297/91 ΤΗΣ ΕΠΙΤΡΟΠΗΣ της 12ης Νοεμβρίου 1991 για τον καθορισμό συντελεστή που εφαρμόζεται στα σιτηρά το οποία εξάγονται υπό μορφή ισπανικού ουίσκυ για την περίοδο 1991/92

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3653/90 (2), και ιδίως το άρθρο 16 παράγραφος 6,

τον κανονισμό (ΕΟΚ) αριθ. 1188/81 του Συμβουλίου της 28ης Απριλίου 1981 περί θεσπίσεως γενικών κανόνων για τη χορήγηση προσαρμοσμένων επιστροφών για τα σιτηρά που εξάγονται υπό μορφή ορισμένων οινοπνευματωδών ποτών, καθώς και των κριτηρίων καθορισμού του ύψους αυτών και περί τροποποιήσεως του κανονισμού (ΕΟΚ) αριθ. 3035/80 όσον αφορά ορισμένα πρϊόντα που δεν υπάγονται στο παράρτημα ΙΙ της συνθήκης (3), όπως τροποποιήθηκε τελευταία από τον κανονισμό (ΕΟΚ) αριθ. 3381/90 (4), και ιδίως το άρθρο 12,

Εκτιμώντας:

ότι το άρθρο 2 του κανονισμού (ΕΟΚ) αριθ. 1188/81 προβλέπει ότι επιστροφές είναι δυνατόν να λάβουν τα σιτηρά που πληρούν τους όρους οι οποίοι προβλέπονται στο άρθρο 9 παράγραφος 2 της συνθήκης και χρησιμοποιούνται για την παραγωγή οινοπνευματωδών ποτών που υπάγονται στους κωδικούς ΣΟ 2208 30 91 και 2208 30 99 και ανταποκρίνονται στις διατάξεις του κανονισμού (ΕΟΚ) αριθ. 1576/89 του Συμβουλίου της 29ης Μαΐου 1989 για τη θέσπιση των γενικών κανόνων σχετικά με τον ορισμό, την περιγραφή και την παρουσίαση των οινοπνευματωδών ποτών (5)-

ότι πρέπει, μετά τις πληροφορίες που έδωσε η Ισπανία σχετικά με την περίοδο από 1ης Ιανουαρίου έως 31 Δεκεμβρίου 1990 να καθορισθεί ο συντελεστής για την περίοδο από 1ης Ιουλίου 1991 έως 30 Ιουνίου 1992-

ότι τα στοιχεία που έδωσε η Ισπανία δεν αποτελούν ένα σύνολο με ικανοποιητική συνοχή ώστε να φανεί μια καθαρή τάση- ότι, κατά συνέπεια, για τον καθορισμό του συντελεστή δεν θα ληφθεί υπόψη ούτε η εξέλιξη των εξαγωγών ούτε η εξέλιξη των ποσοτήτων που έχουν τεθεί σε εμπορία-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιχείρησης Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από 1ης Ιουλίου 1991 έως 30 Ιουνίου 1992 ο συντελεστής που αναφέρεται στο άρθρο 3 του κανονισμού (ΕΟΚ) αριθ. 1188/81 και εφαρμόζονται στα σιτηρά που χρησιμοποιούνται στην Ισπανία για την παρασκευή ισπανικού ουίσκυ, καθορίζεται στο παράρτημα Ι του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Νοεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 362 της 27. 12. 1990, σ. 28. (3) ΕΕ αριθ. L 121 της 5. 5. 1981, σ. 3. (4) ΕΕ αριθ. L 327 της 27. 11. 1990, σ. 4. (5) ΕΕ αριθ. L 160 της 12. 6. 1989, σ. 1.

ΠΑΡΑΡΤΗΜΑ

Συντελεστής που εφαρμόζεται στην Ισπανία

Περίοδος εφαρμογής Συντελεστής που εφαρμόζεται στα σιτηρά που

χρησιμοποιούνται για την παρασκευή ισπανικού ουίσκυ 1 Ιουλίου 1991 - 30 Ιουνίου 1992 0,0115